Ο **Πάρις Λι** (Αγγλικά:**Parish Lee** Μέιγουντ Ιλινόι, 20 Απριλίου 1995), είναι Αμερικανός επαγγελματίας καλαθοσφαιριστής. Με ύψος 1,81 μέτρα αγωνίζεται ως πόιντ γκαρντ στην ομάδα της Βιλερμπάν. Έπαιξε κολεγιακό μπάσκετ για το Πολιτειακό Πανεπιστήμιο του Ιλινόις και ανακηρύχθηκε παίκτης της χρονιάς στην κατηγορία του Μιζούρι Βάλεϊ ως τελειόφοιτος την περίοδο 2016–17.

Ο Λι ξεκίνησε την επαγγελματική του σταδιοδρομία με τους Άντβερπ Τζάιαντς στο Βέλγιο το 2017. Είχε μία επιτυχημένη σεζόν (2018-19) καθώς έφτασε στο Φάιναλ Φορ του Μπάσκετμπολ Τσάμπιονς Λιγκ με την Αντβέρπ. Επιλέχτηκε στη δεύτερη καλύτερη ομάδα του Τσάμπιονς Λιγκ και ανακηρύχτηκε Πολυτιμότερος Παίχτης (MVP) του Πρωταθλήματος Βελγίου.

Σταδιοδρομία στο λύκειο
-----------------------

Ο Λι φοίτησε στο Λύκειο Προβίζο Ίστ στο Μέιγουντ του Ιλινόις, όπου έπαιξε για τον πρώην παίκτη του ΝΒΑ Ντόνι Μπόις.

Κολεγιακή πορεία
----------------

 Ο Λι κέρδισε τη φήμη ενός από τους κορυφαίους αμυντικούς παίκτες στην Διάσκεψη Μιζούρι Βάλεϊ (MVC), κερδίζοντας διακρίσεις ως μέλος της αμυντικής ομάδας της διάσκεψης για τρεις συνεχόμενες χρονιές. Στην ανώτερη χρονιά του, ο Λι οδήγησε τους Ρέντμπερντς σε έναν κοινό τίτλο MVC σε μία χρονιά αφιερωμένη στον πρώην συνεργάτη προπονητή Τόρι Ουόρντ, ο οποίος είχε πεθάνει απροσδόκητα σε αεροπορικό δυστύχημα στις 7 Απριλίου 2015. Ο Λι είχε μέσο όρο 13 πόντους, 5 ασίστ και 1,9 κλεψίματα ανά παιχνίδι και στο τέλος της περιόδου ανακηρύχθηκε και ο καλύτερος παίκτης της χρονιάς του MVC και ο αμυντικός παίκτης της χρονιάς, ο τρίτος παίκτης στην ιστορία του πρωταθλήματος που κέρδισε και τις δύο διακρίσεις.

Επαγγελματική σταδιοδρομία
--------------------------

### Άντβερπ Τζάιαντς

Μετά το κλείσιμο της σταδιοδρομίας του στο κολέγιο, ο Λι υπέγραψε με τους Τζάιαντς της Αμβέρσας του Βελγικού Πρωταθλήματος. Αφού είχε μέσο όρο 13,8 πόντους ανά παιχνίδι σε τέσσερις αγώνες του Προκριματικού Γύρου του Μπάσκετμπολ Τσάμπιονς Λιγκ, υπέγραψε επέκταση συμβολαίου μέχρι το 2020.

Την περίοδο 2018–19, ο Λι έπαιξε ξανά στο Μπάσκετμπολ Τσάμπιονς Λιγκ (BCL) με την Αντβέρπ. Με τον Λι ως αρχικό γκαρντ, η Αμβέρσα είχε μία επιτυχημένη πορεία στο Φάιναλ Φορ που διοργανώθηκε από την ίδια την ομάδα. Η ομάδα τερμάτισε στην τρίτη θέση αφού νίκησε την Μπρόζε Μπάμπεργκ στο παιχνίδι της τρίτης θέσης. Ο Λι επιλέχθηκε ως μέλος της δεύτερης ομάδας της διοργάνωσης έχοντας 12,7 πόντους και 5,0 ασίστ. Στο εγχώριο πρωτάθλημα, ο Λι έλαβε το βραβείο του πολυτιμότερου παίκτη.

### Μπάμπεργκ

Στις 29 Ιουνίου 2019, ο Λι υπέγραψε διετές συμβόλαιο με την Μπρόζε Μπάμπεργκ του Πρωταθλήματος Γερμανίας. Ακολούθησε τον προπονητή του στην Αμβέρσα, Ρόελ Μουρς, ο οποίος υπέγραψε με την Μπάμπεργκ νωρίτερα. Ο Λι είχε μέσο όρο 8,4 πόντους και 5,8 ασίστ ανά αγώνα. Έφυγε από την ομάδα στις 15 Ιουλίου 2020.

### Ορλεάν Λουαρέ Μπασκέτ

Στις 15 Ιουλίου 2020, υπέγραψε με την Ορλεάν Λουαρέ Μπασκέτ του Πρωταθλήματος Γαλλίας. Μέτρησε 14,9 πόντους, 7,8 ασίστ, 2,6 ριμπάουντ σε 33 αγώνες της διοργάνωσης.

### Μονακό

Στις 14 Ιουλίου 2021, υπέγραψε μονοετές συμβόλαιο με την Μονακό του Πρωταθλήματος Γαλλίας και της Ευρωλίγκα. Τη σεζόν 2021-22 είχε στην Ευρωλίγκα ως ρούκι, 7.2 πόντους (47,4% δίποντα, 35,3% τρίποντα, 86,3% βολές), 2.4 ασίστ, 1.4 ριμπάουντ και 1,1 κλεψίματα κατά μέσο όρο σε 19:28 και 36 παιχνίδια. Με την Μονακό έφτασε μέχρι τα προημιτελικά της Ευρωλίγκα, ενώ ο ίδιος έκανε καλή σειρά κόντρα στον Ολυμπιακό, έχοντας στον πέμπτο καθοριστικό αγώνα 14 πόντους (2/3 δίποντα, 3/5 τρίποντα και 1/1 βολή), 3 ριμπάουντ, 1 ασίστ και 1 κλέψιμο στα 20 λεπτά που έμεινε στο παρκέ.

### Παναθηναϊκός

Την 1η Ιουλίου 2022, ανακοινώθηκε από τον Παναθηναϊκό, για τα δύο επόμενα χρόνια. Στις 10 Φεβρουαρίου 2023, βρέθηκε σε βραδιά καριέρας στο σκοράρισμα κόντρα στη Βαλένθια έχοντας 25 πόντους με 5/9 τρίποντα, 7 ασίστ, 5 λάθη και 1 ριμπάουντ. Την αγωνιστική περίοδο 2022-23, πραγματοποίησε 33 εμφανίσεις στην Ευρωλίγκα, έχοντας κατά μέσο όρο 11.8 πόντους, 3.8 ασίστ και 1.4 κλεψίματα και στο ελληνικό πρωτάθλημα κατέγραψε 32 εμφανίσεις, φτάνοντας μέχρι τους Τελικούς της διοργάνωσης, ολοκληρώνοντας τη σεζόν με 11 πόντους, 4.3 ασίστ και 3.2 ριμπάουντ ανά αγώνα. Στις 30 Ιουνίου 2023, αποχώρησε από τους «πράσινους», οι οποίοι τον ευχαρίστησαν για την προσφορά του.

### Βιλερμπάν

Στις 20 Ιουλίου 2023, συμφώνησε με την Βιλερμπάν μέχρι το καλοκαίρι του 2025.

Στατιστικά σταδιοδρομίας
------------------------

### Μπάσκετμπολ Τσάμπιονς Λιγκ

| Έτος | Ομάδα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- |
| 2018-19 | Άντβερπ Τζάιαντς | 20 | 29.0 | .436 | .325 | .700 | 2.5 | 5.0 | 1.7 | .0 | 12.7 |

Τίτλοι-Διακρίσεις
-----------------

### Συλλογικοί

#### Άντβερπ Τζάιαντς

* Κύπελλο Βελγίου: (2019)

### Ατομικοί

* MVP του Πρωταθλήματος Βελγίου: (2019)
* 2x Καλύτερης αμυντική πεντάδα του Πρωταθλήματος Βελγίου: (2018, 2019)
* Δεύτερη καλύτερη πεντάδα του Μπάσκετμπολ Τσάμπιονς Λιγκ: (2019)
* Ελληνικό All-Star Game: (2022)

Παραπομπές
----------

1. ↑  Ryan, Shannon (February 2, 2017). «Maywood's Paris Lee has been a real steal for red-hot Illinois State». *Chicago Tribune*.. Ανακτήθηκε στις April 19, 2017.
2. ↑  Meredith, Luke (January 26, 2017). «Defense fuels Illinois State's 10-game win streak». *The Herald-News*. Αρχειοθετήθηκε από το πρωτότυπο στις 2019-04-26.. Ανακτήθηκε στις April 19, 2017.
3. ↑  Gleeson, Scott (January 30, 2017). «Muller, Illinois State driven to return to NCAAs — with tragedy a key motivator». *USA Today*.. Ανακτήθηκε στις April 19, 2017.
4. ↑  Benson, Jim (February 28, 2017). «ISU's Lee earns MVC Player of Year, Defensive Player of Year awards». *The Pantagraph*.. Ανακτήθηκε στις April 19, 2017.
5. ↑  «Telenet Giants Antwerp stelt voor ... Paris Lee» (στα nl). *Antwerp Giants*. July 15, 2017.. Ανακτήθηκε στις July 15, 2017.
6. ↑  «Paris Lee, Antwerp Giants agree to contract extension until 2020». *Sportando*. Αρχειοθετήθηκε από το πρωτότυπο στις 18 Νοεμβρίου 2021. Ανακτήθηκε στις 7 Οκτωβρίου 2018.
7. ↑  «BCL: Οι καλύτερες πεντάδες της φετινής χρονιάς! (videos)». *Eurohoops*. 21 Απριλίου 2019. Ανακτήθηκε στις 22 Μαΐου 2022.
8. ↑  «The EuroMillions Basketball Awards 2019 results are in!». *EuroMillions Basketball League*. Ανακτήθηκε στις 27 Μαΐου 2019.
9. ↑  «Πάρις Λι: Από την… ΑΕΚ στην Μπάμπεργκ (pic)». *Eurohoops*. 29 Ιουνίου 2019. Ανακτήθηκε στις 22 Μαΐου 2022.
10. ↑  «Brose Bamberg parts ways with Paris Lee». *Sportando*. 15 Ιουλίου 2020. Ανακτήθηκε στις 15 Ιουλίου 2020.
11. ↑  «Orleans Loiret signs Paris Lee» (στα Αγγλικά). Sportando. 15 Ιουλίου 2020. Ανακτήθηκε στις 15 Ιουλίου 2020.
12. ↑  «Μονακό: Πρεμιέρα κόντρα στον Παναθηναϊκό με… Πάρις Λι». *Eurohoops*. 14 Ιουλίου 2021. Ανακτήθηκε στις 22 Μαΐου 2022.
13. ↑  «Παναθηναϊκός: Ανακοίνωσε Πάρις Λι | Gazzetta». *www.gazzetta.gr*. Ανακτήθηκε στις 1 Ιουλίου 2022.
14. ↑  «Πάρις Λι: Back to back ΡΕΚΟΡ καριέρας με τον Παναθηναϊκό στο ΟΑΚΑ! (video)». *Eurohoops*. 10 Φεβρουαρίου 2023. Ανακτήθηκε στις 17 Φεβρουαρίου 2023.
15. ↑  «Παναθηναϊκός: Αποχαιρέτησε τον Πάρις Λι (videos)». *Eurohoops*. 30 Ιουνίου 2023. Ανακτήθηκε στις 1 Ιουλίου 2023.
16. ↑  «Βιλερμπάν: Απέκτησε Παρις Λι | Gazzetta». *www.gazzetta.gr*. Ανακτήθηκε στις 20 Ιουλίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πάρις Λι** |

* Βιογραφικό στους Ιλινόις Στέιτ Ρέντμπερντς
* Στατιστικά κολεγίου στο sports-reference.com